ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-472247/7-2018

09.11.2018.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **1209/2018 (3000/0437/2018)**, за набавку Хлороводонична киселина, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Kако је захтевана референца за ову јавну набавку на 40.000.000,00 динара, мишљења смо да на тај начин фаворизујете само једног извршиоца и нема конкуренције за ову јавну набавку. Молимо да поменути услов изоставите из конкурсне документације, како би поступак био конкурентан и транспарентан.

Како је Чланом 10. Закона о јавним набавкама прописано:

**„**Наручилац је дужан да у поступку јавне набавке омогући што је могуће већу конкуренцију.Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума“

Mолимо да се поменута референца повуче из услова за учешће у поступку јавне набавке.

**ОДГОВОР 1:**

**Наручилац је у конкурсној документацији предвидео као један од додатних услов пословног капацитета да је понуђач:**

* у претходне 3 (словима: три) године пре дана објављивања Позива за подношење понуда на Порталу јавних набавки испоручивао хлороводоничну киселину HCl 35% (31-37%), у уговореном року, обиму и квалитету и да до дана издавања потврде о референтним набавкама није било рекламација на минималне укупне вредности 40.000.000,00динара без ПДВ\_а

Чланом 76.став 2 ЗЈН прописано је да Наручилац у конкурсној документацији одређује додатне услове за учешће у поступку јавне набавке у погледу, између осталог и пословног капацитета увек када је то потребно имајући у виду предмет јавне набавке.

Приликом одређивања доње границе коју мора да достигне сваки понуђач да би његова понуда била прихватљива у погледу располагања неопходним пословним капацитетом, Наручилац је водио рачуна да је исти у сразмери са предметом јавне набавке првенствено узимајући у обзир процењену вредност јавне набавке и значај саме јавне набавке.

Захтевани износ за референце, минималне укупне вредности за три године 40.000.000,00динара је одређен примерено процењеној вредмости предметне јавне набавке на годишњем нивоу.

Дакле износ који је Наручилац захтевао као додатни услов пословног капацитета је мањи од процењене вредности јавне набавке те нити представља дискриминаторски услов нити ограничава конкуренцију већ омогућава учешће у јавној набавци свим понуђачима који имају довољан пословни капацитет да реализују предметну јавну набавку.

 КОМИСИЈА

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)